Akratorgið verði akkeri menningar , viðburða og þjónustu Ný skipulagstillaga fyrir Akratorg á Akranesi var nýlega auglýst og er þar með komið í athugasemdaferli . Með nýrri tillögu fyrir Akratogsreit er skerpt á torgmyndinni og að það verði akkeri menningar , viðburða og þjónustu . Í greinargerð með tillögunni segir að breytingin á Akratorginu felist í nýrri rýmismyndun , þar sem að torgið fær nýja ásýnd og skýrari afmörkun með veggjum og trjágróðri . Á torginu verði sköpuð aðstaða fyrir ýmiss konar viðburði með samspili nýrrar torgsmyndar og afmörkunar torgsins . Gert er ráð fyrir að torgið lækki frá því sem nú er um 45 sentimetra til að auka á rýmismyndun . Skipulagið nýja gerir ráð fyrir að Bæjargarðurinn við Suðurgötu fái betri nýtingu með því að leiksvæði sunnan við götuna verði fært og sameinað dvalarsvæði í fallegum garði þar sem leiksvæði er nú , verður byggingarlóð . Garðurinn verði fegraður með aukinni gróðursetningu trjáa og mögulegu tjarnarsvæði og umhverfislistaverki . Aðgengi að garðinum verði bætt frá Kirkjubraut og Akurgerði og boðið upp á tengingu við aðliggjandi verslun og hugsanlegan veitingarekstur . Núverandi bílastæði við Suðurgötu verða færð úr garðinum til að hann verði hluti af götumyndinni . Hvað bílastæðamál varðar er auk bílastæða á einkalóðum , 40 bílastæði á nýju bílaplani við Suðurgötu . Við Akratorg er gert ráð fyrir 23 stæðum , 13 bílastæðum samsíða Suðurgötu og ellefu stæðum samsíða Kirkjubraut og eru þau gerð áberandi með trjágróðri . Heildarfjöldi almennra bílastæði á yfirborði við Akratorgið verði 88 . Gert er ráð fyrir bílastæðakjallara undir nýrri byggingu á lóðum 62 og 64 við Suðurgötu . Til að samnýta stór bílastæði í næsta nágrenni við miðbæinn er stígatenging milli Suðurgötu og Mánabrautar . Stoppistöð fyrir strætó er sunnan við Suðurgötu 57 , gamla Landsbankahúsið .